

2



ANDREJA PUMPURA RĪGAS 11. PAMATSKOLA
Latgales iela 197, Rīga, LV-1019, tālrunis 67474592, e‑pasts: ap11ps@riga.lv

IEKŠĒJIE NOTEIKUMI

Rīgā

	06.01.2026.
	
	Nr. PS11-26-1-nts



Andreja Pumpura Rīgas 11. pamatskolas 
mobilo telefonu un citu mobilo ierīču lietošanas kārtība

Izdoti saskaņā ar Izglītības likuma 22.1., 36.panta 6.punku
Vispārējās Izglītības likuma 10. panta 3.daļas 2.punktu

I Vispārīgie noteikumi

1. Mobilo telefonu un citu ierīču lietošanas kārtība nosaka Andreja Pumpura Rīgas 11. pamatskolas (turpmāk – Skola) mobilo telefonu un citu mobilo ierīču uzglabāšanu, lietošanu un atbildību par kārtības neievērošanu izglītojamajiem.
2. Pie citām ierīcēm (turpmāk – mobilās ierīces) pieder planšetes, austiņas un citas pārnēsājamas ierīces, kas aprīkotas ar mobilo rīku darbībām un/vai interneta pieslēgumu.
3. 1.-9. klašu izglītojamajiem mācību procesa laikā – stundās, starpbrīžos, pasākumos,  mobilo telefonu un mobilās ierīces skolā lietot nedrīkst, izņemot, ja pedagogs  to paredzējis izmantot, īstenojot mācību saturu vai skolas pasākuma veiksmīgākai norisei.

II Izglītojamo pienākumi

4. 1.-9. klašu izglītojamie atslēgtus vai noslēgtus klusuma režīmā ar atslēgtu vibrozvanu savus mobilos telefonus mācību dienas sākumā līdz mācību dienas beigām nodod klases audzinātājam ievietošanai mobilo telefonu glabāšanas kastē (turpmāk – novietnē).
5. 1.-9. klašu izglītojamie mobilās ierīces glabā pie sevis vai savās somās. Bez ar pedagogu saskaņotas nepieciešamības tās lietot nedrīkst.
6. Veikt izejošus zvanus vai citas mobilo telefonu vai mobilo rīku darbības mācību stundu laikā izglītojamajiem pieļaujams tikai ārkārtas situācijā un saziņā ar klases audzinātāju vai mācību priekšmeta pedagogu.
7. Skolas pasākumu laikā izglītojamo mobilajam telefonam vai mobilajām ierīcēm ir jābūt klusuma režīmā un ar atslēgtu vibrozvanu vai novietotām attiecīgajā novietnē, to lietošana nedrīkst traucēt pasākuma norisi.
8. Patvaļīga mobilo telefonu un/vai mobilo ierīču lietošana mācību stundu laikā ir aizliegta.
9. Mācību stundas vai starpbrīža norises video un/vai audio fiksēšana drīkst būt tikai ar pedagoga atļauju.
10. Fiksētā video vai audio publiskošana jāsaskaņo ar pedagogu un iesaistītajām personām un/vai viņu likumiskajiem pārstāvjiem.

III Izglītojamo tiesības

11. Ir tiesības uz mobilo telefonu aizsardzību novietnēs glabāšanas laikā.
12. Ir tiesības izmantot mobilo telefonu ārkārtas situācijā, iepriekš saskaņojot darbības ar klases audzinātāju un/vai mācību priekšmeta skolotāju.

IV Pedagogu pienākumi

13. 1.-9. klašu audzinātāji nodrošina savas audzināmās klases izglītojamo mobilo telefonu savākšanu un glabāšanu mācību dienas laikā.
14. 1.-9. klašu izglītojamajiem mobilie telefoni netiek izsniegti līdz mācību dienas beigām, izņemot gadījumus, ja izglītojamajiem mobilais telefons nepieciešams mācību procesam, ārkārtas zvana, ziņu un/vai e-pasta sūtīšanai.

V Atbildība par mobilo telefonu un mobilo ierīču lietošanas kārtības neievērošanu

15. Ja izglītojamais stundā/nodarbībā/pasākumā neatļauti lieto mobilo telefonu vai mobilās ierīces, tad pēc pedagoga aizrādījuma tās nekavējoties jāatdod pedagogam.
16. Pedagogs nodod mobilo telefonu un/vai mobilo ierīci sociālajam pedagogam vai administrācijai.
17. Izglītojamais, kurš pārkāpis noteikumus un neatļauti izmantojis mobilo telefonu un/vai mobilo ierīci mācību procesa laikā, to varēs saņemt kopā ar vecākiem pie skolas administrācijas.
18. Ja izglītojamais stundā/nodarbībā/pasākumā neatļauti lieto mobilo telefonu un/vai mobilās ierīces un ignorē pedagoga aizrādījumu, tad:
18.1. pedagogs par skolēna pārkāpumu iesniedz rakstisku ziņojumu sociālajam pedagogam;
18.2. pēc ziņojuma saņemšanas izglītojamais tiek uzaicināts uz sarunu pie sociālā pedagoga un viņam tiek sastādīts akts un/vai izteikta rakstiska piezīme;
18.3. par atkārtotu pārkāpumu izglītojamais kopā ar vecākiem tiek uzaicināts uz sarunu pie administrācijas;
18.4. ja pārkāpumi atkārtojas, tad par 7.-9. klases skolēna pārkāpumiem skola lemj par iesnieguma nosūtīšanu pašvaldības policijai pārkāpuma tālākai izskatīšanai vai citām kontrolējošām institūcijām.

VI Noslēguma jautājums

19. Noteikumi stājas spēkā ar 2026.gada 7.janvāri.
20. Atzīt par spēku zaudējušus 2025.gada 1. oktobrī izdotos noteikumus Nr. PS11-25-18-nts “Andreja Pumpura Rīgas 11. pamatskolas mobilo telefonu un citu mobilo ierīču lietošanas kārtība”.



	Andreja Pumpura Rīgas 11. pamatskolas vadītāja/direktore (izglītības jomā) 
	R.Linde

